Talle Zimbabwiërs op pad terug na tuislandFoto: http://zimembassycanberra.org.au/ Isaac Moyo, Zimbabwe-ambassadeur vir Suid-Afrika, het aan die Chronicle, ŉ Zimbabwiese koerant, gesê dat die identifisering en verwerking van repatriasiedokumente reeds aan die gang is. Hy het gesê dokumente vir meer as 1 000 Zimbabwiërs in Durban is gereël. Suid-Afrika se departement van binnelandse sake sal die Zimbabwiërs na Beitbrug vervoer, waar hulle aan amptenare van Zimbabwe se burgerlike beskermingseenheid en die Internasionale Organisasie vir Migrasie oorhandig sal word. Die ambassadeur het gesê hulle sal ook verseker dat al die mense gedokumenteer is en kos en skuiling het. Volgens Moyo sal ambassadebeamptes Vrydag die getal Zimbabwiërs wat gesterf het, bevestig. Volgens bewerings is ŉ Zimbabwiese vrou en kleuter in die Durban-aanvalle doodgemaak. Intussen het Zimbabwe se regerende party, Zanu-PF, die vlaag xenofobiese aanvalle veroordeel en as skokkend beskryf. News24